ՍԴ-ն կասեցրել է Քոչարյանի գործերով վարույթը և խորհրդատվության նպատակով դիմել ՄԻԵԴ, Վենետիկի հանձնաժողով - RadioVan.fm
ՍԴ-ն կասեցրել է Քոչարյանի գործերով վարույթը և խորհրդատվության նպատակով դիմել ՄԻԵԴ, Վենետիկի հանձնաժողով
2019-07-18 17:26 , Право, 419
Սահմանադրական դատարանը (ՍԴ) որոշում է կայացրել կասեցնել սահմանադրական կարգի տապալման մեջ մեղադրվող ՀՀ երկրորդ նախագահ Ռոբերտ Քոչարյանի գործի վարույթն ու դիմել Մարդու իրավունքների եվրոպական դատարանին (ՄԻԵԴ) ու Վենետիկի հանձնաժողովին՝ «Երևան քաղաքի ընդհանուր իրավասության դատարանի և Ռոբերտ Քոչարյանի դիմումների հիման վրա՝ Հայաստանի Հանրապետության քրեական օրենսգրքի 300.1-րդ հոդվածի՝ Սահմանադրությանը համապատասխանության հարցը որոշելու վերաբերյալ» գործերով խորհրդատվական կարծիք ստանալու նպատակով։
Այս մասին տարածած հաղորդագրությամբ տեղեկացնում է Սահմանադրական դատարանի աշխատակազմը։
Հիշեցնենք՝ Երևանի ընդհանուր իրավասության առաջին ատյանի դատարանի դատավոր Դավիթ Գրիգորյանի մայիսի 18-ին կայացրած որոշմամբ կալանքից ազատվել էր «Մարտի 1»-ի գործով մեղադրյալ, նախկին նախագահ Ռոբերտ Քոչարյանը, Գրիգորյանի որոշմամբ միաժամանակ կասեցվել էր գործի վարույթը՝ ուղարկվելով ՍԴ՝ երկրորդ նախագահին մեղսագրվող սահմանադրական կարգի տապալման հոդվածի սահմանադրականությունը Սահմանադրությամբ նախագահի անձեռնմխելիության ինստիտուտի էությունը մեկնաբանելու համար։